Diari Oficial de la Generalitat Valenciana


Sumari del DOGV 6013, del 14-05-2009 (2009/5232)

ORDE de 5 de maig de 2009, de la consellera de Justícia i Administracions Públiques, per la que es modifica la de 5 de juny de 2006, reguladora dels Premis Justícia.
---------------------------------------------------------------------------------------------------------------------------------------------------------------------

### Dades del document

Número de DOGV
:   6013

Data del DOGV
:   14-05-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/5232


Data del document
:   05-05-2009

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * belles arts
    * distinció honorífica
    * professió jurídica
    * premi cultural

ORDE de 5 de maig de 2009, de la consellera de Justícia i Administracions Públiques, per la que es modifica la de 5 de juny de 2006, reguladora dels Premis Justícia. [2009/5232]  
L'Orde de 5 de juny de 2006, del conseller de Justícia, Interior i Administracions Públiques, publicada en el DOGV núm. 5286, de 22.06.2006, regula els Premis Justícia de la Generalitat.  
La finalitat d'aquests premis és atorgar un reconeixement i premiar públicament aquelles persones físiques i jurídiques, ja siguen de naturalesa pública o privada, que des d'un àmbit personal, laboral, social, institucional o cultural, han destacat pel seu esforç en la millora i en la prestació del servei de l'administració de Justícia.  
El nombre de premis que es concedeixen anualment, per a tot l'àmbit de la Comunitat Valenciana, és de tres, un d'ells denominat Art i Justícia i destinat al reconeixement d'obres d'art al·legòriques a la Justícia.  
L'article 5, de la referida Orde, defineix el contingut dels premis: «cada Premi Justícia consistirà en una placa conmemorativa, amb l'anagrama de la Generalitat i una dotació econòmica de 3.000 euros, dotació que en el premi Art i Justícia serà de 6.000 euros».  
Transcorreguts més de dos anys des de la vigència de l'esmentada Orde, es considera que és el moment de modificar el contingut dels premis, suprimint la dotació econòmica de 3.000 euros per a dos dels premis, i regular la concessió de «mencions honorífiques», tot i mantenint la configuració del corresponent al d'Art i Justícia, dotat de 6.000 euros.  
Per tot això, fent ús de les facultats conferides per l'article 28 de la Llei 5/1983, de 30 de desembre, del Consell, en relació amb el Decret 122/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques.  
ORDENE  
Article únic  
Modificar l'article 5 de l'Orde, de 5 de juny de 2006, del conseller de Justícia, Interior i Administracions Públiques per la qual es regulen els Premis Justícia de la Generalitat, en els termes següents:  
«Article 5. Modalitats i contingut dels premis  
Cada Premi Justícia consistirà en una placa commemorativa amb l'anagrama de la Generalitat, i el premi Art i Justícia estarà dotat, a més, d'una aportació econòmica de 6.000 euros.  
El jurat podrà proposar "mencions honorífiques" com a reconeixement d'una trajectòria continuada per part d'una entitat o una persona física, en matèria de Justícia.»  
DISPOSICIÓ FINAL  
Única  
La present orde entrarà en vigor l'endemà de la seua publicació en el Diari Oficial de la Comunitat Valenciana.  
València, 5 de maig de 2009  
La consellera de Justícia i Administracions Públiques,  
PAULA SÁNCHEZ DE LEÓN GUARDIOLA